Qalmoq Avtonom Sovet Sotsialistik Respublikasi. Qalmoq Avtonom Sovet Sotsialistik Respublikasi (Qalmoq ASSR, Qalmogʻiston ASSR; qalmoqcha: "Хальмг Автономн Советск Социалистическ Республик") — RSFSR tarkibida 1935—1943 va 1958—1991-yillarda mavjud boʻlgan avtonom respublika. Uning nomi 1991-yilning may oyida Qalmogʻiston Sovet Sotsialistik Respublikasiga, 1992-yil fevralda esa Qalmogʻiston Respublikasiga oʻzgartirilgan. Tarixi. Urushdan oldingi davr. Qalmoq ASSR SSSR Markaziy ijroiya qoʻmitasi prezidiumining 1935-yil 20-oktyabrdagi farmoni asosida shu nomdagi avtonom okrugn nomini oʻzgartirish yoʻli orqali tashkil etilgan. Qaror Qalmoq Muxtor viloyatining 15 yilligiga atab eʼlon qilingan. Ushbu qaror xoʻjalik va madaniy qurilish, respublikaning sotsialistik iqtisodiyoti va madaniy qurilishiga rahbarlik qilishga qodir milliy kadrlar tayyorlashdagi ulkan muvaffaqiyatlar bilan asoslangan. 1936-yil 20-fevralda Qalmogʻiston ASSR sovetlarining I Respublika Syezdi boʻlib oʻtgan. 1937-yilda Qalmogʻiston ASSR Konstitutsiyasi qabul qilindi. Butunrossiya markaziy ijroiya qo'mitasining 1938-yil 24-yanvardagi „Qalmogʻiston Avtonom Sovet Sotsialistik Respublikasida yangi uluslarni (viloyatlarni) tashkil etish toʻgʻrisidagi“ farmoni bilan, Yashalta (Gʻarbiy Ulusning parchalanishi natijasida), Yustinskiy (Volga ulusining parchalanishi natijasida), Ulan-Xolskiy uluslari (Dolbanskiy va Laganskiy uluslarining parchalanishi tufayli), Priyutinskiy va Troitskiy (Markaziy ulusning yoʻq qilinishi tufayli), Malo-Derbetovskiy va Ketchenerovskiy uluslari (Sarpinskiy ulusining parchalanishi tufayli) tashkil etildi. 1939-yilda Qalmoq Avtonom Sovet Sotsialistik Respublikasining umumiy aholisi 179,4 ming kishini tashkil etgan. Aholisi. 1939-yilgi milliy tarkib (tumanlar va Elista shahri boʻyicha):.